Maria (eesnimi)

Maria on naisenimi, mille aluseks on ladinakeelne Maria, mis omakorda tuleneb vanakreekakeelsest nimest Μαρία (María), Μαριάμ (Mariám), mis pärineb arameakeelsest nimest מרים‎ (Maryām), mis vastab heebreakeelsele nimele מרים‎ (Miryām; otselaenuna eesti keeles Mirjam).

Nime eestipärased kujud on Maarja, Mari.

Maria ajalooline populaarsus tuleneb suuresti neitsi Maarja kultusest kristluses.

 Tähendused 
See nimi sai populaarseks kristlaste seas Jeesuse ema Maarja tõttu. 

Maria on vooruslikkuse, vägistamisohvrite, noorte, teismeliste tüdrukute, vaesuse, puhtuse ja andestuse pühak.

Ajalooliselt on nimi kasutusel olnud ka meeste keskmise nimena. See oli nii paljudes Kesk-Euroopa riikides. 20.–21. sajandil oli nimi Maria meeste nimede keskmiseks nimeks hispaaniakeelsetes riikides. Väga levinud olid José María, Juan María ja Julio María kombinatsioonid.

 Nimepäev 
Nimepäev on 25. märts – paastumaarjapäev, mis on ka maarjapäev.

 Eesnime Maria statistika 
 Soomes 
Soomes on Maria nimelisi 359 201 inimest, kellest 269 on mehed. Soomes oli Maria nimi väga populaarne aastatel 1900–1929 ja 1980–2004. 

 Eestis 
2018. aasta 1. jaanuari seisuga oli Eestis eesnimi Maria 7677 naisel. Maria on populaarsuselt 9. naisenimi.

Vanim Maria on üle 85-aastaste vanuserühmas, noorim vanuserühmas 0–4.

Maria on keskmiselt 46 aasta vanune (mediaanvanus on 37).

Kõige populaarsem on eesnimi Maria üle 85-aastaste vanuserühmas, kus neid on 10 000 elaniku kohta 227,65.

Kõige rohkem on eesnimega Maria sündinuid augustis, kokku 725.

Kõige populaarsem on eesnimi Maria Ida-Viru maakonnas, kus neid on maakonna 10 000 elaniku kohta 105,87. 

 Lätis 

Lätis oli 2021. aasta 30. juuni seisuga eesnimi Maria 900 inimesel.Personvārdu datu bāze

 Ehitised, paigad ja muu huvitav 

 Ave Maria – on katoliku kirikus traditsiooniline palve neitsi Maarja poole.
 Maria on draviidi keel, mida räägib umbes 165 000 inimest Indias.
 1877. aastal avastati asteroid, mis sai nimeks 170 Maria.
 Nime Maria on kandnud paljud tormid.
 Santa Maria on saar Assooride saartestikus.
 Santa Maria on Itaalia väikesaar Vahemeres Maddalena saarestikus, Sardiinia saare kirderanniku lähistel.
 Santa Maria oli Christoph Kolumbuse lipulaev, millel ta alustas oma esimest merereisi Ameerika avastamiseks. Tema teised laevad olid Niña ja Pinta.
 SANTA MARIA – annab toidule kiiresti ja lihtsalt parima maitse.
 Jaapanis on naistebänd Maria.
 Eestis on ansamblid Raadio Maria ja Maria Stuart.
 "Maria" on laul Richard Rodgersi muusikalist "Helisev muusika" ja filmist "Helisev muusika".
 Eestis on 28 Maria-nimelist talu ja üks Maria-nimeline tee Harju maakonnas.
 Otepääl oli kaks kirikut, vana väheldane püha Eliisabeti kirik sakslastele ning uus suurem püha Maria kirik.
 Peterburis asub Maria teater, mis on Venemaa juhtiv ooperi- ja balletiteater.
 Rootsis asub haigla nimega Maria narkohaigla.
 Mariaks nimetati Eestis püütud atlandi tuur.
 Maria on väga levinud pühakute nimi, näiteks Maria Goretti (1890–1902).

Nime kandjaid

 Epp Maria Kokamägi, eesti kunstnik.
 Erich Maria Remarque, saksa kirjanik (“Triumfikaar”, 1946)
 Ithaka Maria Rahula, eesti laulja
 Maria Annus, eesti näitleja
 Maria Arena, Belgia poliitik
 Maria Avdjuško (ka Maria Avdjushko), eesti näitleja ja lavastaja
 Maria Callas, Kreeka sopran
 Maria Faust, eesti saksofonist ja helilooja
 Maria Guzenina, Soome poliitik
 Maria Kaczyńska, Poola presidendi naine
 Maria Kallaste, eesti ooperilaulja
 Maria Kallastu, eesti laulja
 Maria Klenskaja, eesti näitleja
 Maria Laidoner, eesti pianist
 Maria Listra, eesti laulja
 María Luisa, Hispaania kuninganna
 Maria Mittet, Norra laulja
 Maria Montessori, itaalia arst ja pedagoog, kes on tuntud eelkõige Montessori pedagoogika väljatöötajana
 Maria Ressa, Filipiinide ajakirjanik
 Maria Teresa, Luksemburgi endine suurhertsoginna
 Maria Teresa Kalmet, eesti näitleja
 Maria Tomson, teadaolevalt kõige vanemaks elanud eestlane. Ta elas 112 aastat 3 kuud ja 29 päeva
 Maria Ulfsak-Šeripova, eesti filmiajakirjanik ja -kriitik

 Viited 

Kategooria:Naisenimed